**Народно читалище „Васил Левски-1927“**

**С.Дълго поле,обл.Пловдив**

**Годишен отчет за дейността на читалището за 2023 г.**

Българското читалище се възприема от обществото като културна институция,завоювала своите позиции през годините на своето съществуване и доказала,че е необходима.Целта му е една – съхраняване на традиционните български ценности и добродетели.

Българинът винаги се е стремил към знание,съзнавайки,че е наследник на братята Кирил и Методий.Той винаги е търсил книгата като врата към света.И една от най-важните първи задачи на читалищата е библиотечното дело и неговото обогатяване.

Читалището е сърцето на селото и местната общност,то е единственият създател на културен живот.

**Основи задачи:**

* Съвместна дейност на НЧ“Васил Левски-1927“ с училището,детска градина,кметство и община Калояново при провеждането на местни и общински празници.
* Да спомага изграждането на ценностна система у децата и младежите
* Да опазва културно-историческото наследство и националните традиции.
* Да работи за осигуряване на по-добра,по-съвременна и по-висококачествена образователна,културна,социална и информационна среда на населението.
* Да поддържа активно партньорство с общинската администрация,културните институции и бизнеса за взаимна полза.
* Обогатяване на библиотечният фонд,чрез закупуване на нова литература,участие в проекти и дарения.
* Съхраняване,обогатяване и ремонт на материалната база на НЧ“Васил Левски-1927“ с помощта на община Калояново и участие в проекти.

**ДЕЙНОСТИ:**

1. **Библиотечна и информационна дейност**

Една от основните дейности на читалището е библиотечната дейност.Основната й цел е привличане на читатели от най-ранна детска възраст.

За съжаление през отчетната година се забелязва намаляване на броя на читателите при по-младото поколение.Причините варират от нежелание за четене до четене онлайн.Именно за това,библиотеката реализира различни инициативи,насочени към най-малките децата от детска градина „Първи юни“с.Дълго поле и учениците от първи до четвърти клас от ОбУ“Христо Ботев“с.Дълго поле.

Проведоха се организирани посещения в библиотеката през цялата година с цел възпитаване на любов към книгата и четенето.

По време на учебната година продължава създадената традиция съвместно с ОбУ“Христо Ботев“с.Дълго поле да се провеждат организирани посещения в библиотеката,както през седмицата на детското четене през м.Април така и през седмицата на четенето през м.Ноември.Учениците от първи до десети клас поетапно посетиха библиотеката,където се проведоха обсъждане на книги,четене на любими произведения,а с по-големите и разговори за тяхното реализиране след училище.

През изтеклата 2023 г.бяха регистрирани 62 читатели,общият брой посещения в библиотеката бяха 1451,като 528 за дома и 923 в читалня.Раздадени бяха 1307 библиотечни документи,като от тях 1095 художествена литература,183 художествена литература за деца и 29 отраслова литература за деца.

През годината за фонда на библиотеката са набавени 97 тома библиотечни документи на стойност 1645 лв. От тях 4 бр. от дарения на стойност 74,04 лв и 93 бр. на стойност 1571,22 лв. закупени със собствени средства.

Отчислени библиотечни документи няма.

Смело можем да се похвалим че имаме спечелен пореден проект към МК „Българските библиотеки-съвременни центрове за четене и информираност2023“ на стойност 1204 лв. и ще бъдат закупени 80 бр. книги.

**2.Културно-масови мероприятия**

По традиция създадена назад в годините тържествено беше отбелязан Денят на родилната помощ/Бабин ден/.Гостуваха ни здравните работници от Здравна служба с.Дълго поле ,а също така и гости от община Калояново.Имахме богата културно- музикална програма с участието народната певица Росица Пейчева и танцов състав.На празника присъстваха над 90 жени/баби/.

По случай 150 години от гибелта на Васил Левски, читалището подготви кратка програма и беседа с която запозна децата от училище с живота и делото на Апостола.

Тържествено беше отбелязан и Международният ден на Жената 8-ми март с богата културно-музикална програма.В празника се включиха над 50 жени.

Читалището ни е живата връзка на населението и подрастващите с не материалното културно наследство.То спомага и за запазването на това наследство.

**Проекто – програма за развитие на НЧ“Васил Левски-1927“с.Дълго поле,обл.Пловдив**

**През 2024г.**

**Библиотечна дейност**

1.Обновяване на библиотечният фонд чрез:

- закупуване на нови библиотечни документи в зависимост от читателските интереси

- кандидатстване по обявените сесии и програми на МК

- организиране и участие в дарителски кампании

2.Подобряване дейността на библиотеката,съобразена с интересите и нуждите на населението,чрез различни форми на културно-просветна работа.

3.Маратон на четенето-Четене на детски книжки ,заедно с видни жители на селото,Седмица на книгата, Четене на вън от библиотеката.

4.Повишаване на квалификацията на читалищният работник чрез участие в обучителни инициативи на РНБ „Иван Вазов“-Пловдив и ББИА.

**КУЛТУРНО-МАСОВИ МЕРОПРИЯТИЯ**

1.Повишаване на художественото и жанрово разнообразие на културните мероприятия.

2. Участие в организирането и провеждането на празниците в община Калояново.

3.Честване на официалните и традиционни празници,сборове и

годишнини .

4.Провеждане на мероприятия,свързани със съхраняването,развитието и популяризирането на месни традиции и обичаи.

**ПОДОБРЯВАНЕ НА МАТЕРИАЛНАТА БАЗА И ФИНАНСИРАНЕТО Й**

1.Да се изготви мотивирано искане пред Общински съвет – Калояново за осигуряване на недостигащите средства за издръжка и дейност, в това число пълен ремонт на читалищната сграда.

Изготвил: Утвърдил:

 /Вася Божкова/ Председател/Златка Ангелова/